ZAPISNIK

     s 12. sjednice Vijeća Gradske četvrti Črnomerec
    održane 26. svibnja 2022., s početkom u 17,00 sati u  
         Područnom uredu Črnomerec, Trg Francuske Republike 15,  soba broj 30/I                           
                       


Nazočni članovi Vijeća Gradske četvrti Črnomerec: Dražen Lučanin,, Arni Barišić, Ivan Filipović, Josip Jelić, Dubravko Kezić, Maja Kočiš, Jere Meić, Sandra Popara, Zdenka Sviben, Ljiljana Peršinec, Lidija Božić, Mislav Barišić, Jelena Zenko Milović i Petar Kriste.

Nenazočni članovi Vijeća Gradske četvrti Črnomerec: Tomislav Domes 

Ostali nazočni:   Jasminka Pilar-Katavić, Luka Krstulović, mag.ing.arch., Vilma Stopfer, mag.ing.prosp.arch., Ivana Puzavac, bacc.ing.arch., Jasna Vukić- nazočni iz Urbanistica d.o.o., Zdenko Lanović-Elipsa d.o.o., Tomislav Dumančić, mag.ing.arch – Gradski ured za gospodarstvo, ekološku održivost i strategijsko planiranje, Sektor za razvoj Grada, Pero Vuković- Arhiv, arhitektornski ured, Valentina Šipek, predsjednica VMO Gornja Kustošija, Bijanka Flis- predsjednica VMO Kustošija Centar, Snježana Ordanić, voditeljica Područnog odsjeka Črnomerec i Natalija Vidak, stručni referent za rad tijela mjesne samouprave.

Sjednicu otvara predsjednik Vijeća te daje Zapisnik s 11.  sjednica na glasovanje
Zapisnik jednoglasno usvojen.

Predsjednik čita dopunu dnevnog reda te takav dnevni red daje na glasovanje.
 
Jednoglasno usvojen slijedeći

dnevni red

1. Prezentacija UPU Ciglana
2. Prijedlog za izradom UPU  Grafokarton
3. Prijedlog za izradom UPU  Franck
4. Prijedlog obnove horizontalne signalizacije na Gradskoj četvrti Črnomerec
5. Prijedlog o skrbi prostora, domari 
6. Premještanje sjeverne tramvajske stanice Sv. Duh
7. Sportske građevine IV. I V. kategorije, donošenje zaključak o očitovanju
8. Prijedlog zaključka o prijedlogu postavljanja manjih kaveza za spremnike  
9. Ulica Lea Müllera od kbr. 67 do 81- postavljanje javne rasvjete i rukohvata
10. Prijedlozi zaključaka sa sjednica Vijeća Mjesnih odbora
· Prijedlog rješenja problema parkiranja postavljanjem dvoetažnog parkirališta u Gradiščanskoj ulici (južno od Doma zdravlja Zagreb –Zapad)
· Prijedlog postavljanja stupića u ulici Kuniščak 38A do 38I
· Postavljanje prepreke na požarnom putu u Slovenskoj 20
· Iscrtavanje pješačkog prijelaza preko parkirališta u Reljkovićevoj ulici 
· Prijedlog izmjene voznog reda autobusne linije 141  Reljkovićeva – Vinogradi – Reljkovićeva
· Postavljanje stupića na Trgu HOS-a
· Postavljanje nadstrešnice na autobusnom stajalištu u ulici Kuniščak
· Prijedlog sanacije stuba u ulici Šestinski dol 103
· Prijedlog nove regulacije prometa u ulici Gorenci
· Kustošijanska – Suhopoljski put, prijedlog za smirenje prometa (peticija)
11. Prijedlog zaključka o utrošku sredstava s pozicije „ostali nespomenuti rashodi poslovanja“
12. Informacije, pitanja i prijedlozi 

Ad.1.  Prezentacija UPU Ciglana

Predsjednik pozdravlja sve prisutne te daje riječ predstavnicima Gradskog ureda za gospodarstvo, ekološku održivost i strategijsko planiranje, Sektor za razvoj Grada, Arhitektonskog ureda Athiv i firmi Urbanistica d.o.o. koji su iznesli cijelu prezentaciju vezano uz Urbanistički plan uređenja prostora Ciglane.

ZAKLJUČAK
       o mišljenju na prezentaciju UPU Ciglana  

1. Vijeću su prezentirali Urbanistički plan uređenja Ciglane predstavnici Gradskog ureda za gospodarstvo, ekološku održivost i strategijsko planiranje – Tomislav Dumančić, ELIPSA d.o.o. – Zdenko Lanović, Sociološko Studio – urbanistica -  Jana Vukić, ARHIV – arhitekt investitora - Pero Vuković i  URBANISTICA, d.o.o.  – Luka Krstičević i Jasminka Pilar – Katović. 
 
2. Vijeće daje pozitivno mišljenje na prezentaciju i smjernice UPU Ciglana.

3. Ovaj će Zaključak biti dostavljen Gradskom uredu za gospodarstvo, ekološku održivost i strategijsko planiranje  na daljnje postupanje. 

U 18,40 sa sjednice odlaze Ivan Filipović i Josip Jelić. 

              Ad.2. Prijedlog za izradom UPU  Grafokarton

Predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK
       o mišljenju na prezentaciju UPU Grafokarton  

4. Vijeće je raspravljalo o Urbanističkom planu uređenja prostora Grafokartona  te predlaže proširenje obuhvata na k.č 3089/1 bivše tvornice Grafokarton,
k.č.  3077/2, 3089/2 i 3088/5, 3078/2 koje su dio planirane šetnice i
k.č. 3077/1, 3078/1, 3078/3, 3078/4, 3080/1, 3080/2, 3079, 3081, 3082, 3083/1, 3083/3, 3088/4, 3086, 3085, 3132, 3131/1, 3135/1, 3135/2, 3091, 3093, 3087/1, 3087/3, 3096, 3097, 3098, 3099/1, 3099/2, 3100/2, 3100/3 k.o. Črnomerec. 

             Ad.3.  Prijedlog za izradom UPU  Franck

Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
       o mišljenju na prezentaciju UPU Franck  

1. Vijeće je raspravljalo o Urbanističkom planu uređenja prostora tvornice Franck te predlaže proširenje obuhvata od Ulice Prilaz baruna Filipovića do željezničke pruge na k.č  3265/1 na kojoj je Franck, k.č. 3194/6 na kojoj je nadcestarija i k.č. 3265/2, 32265/3, 3265/4, 3265/5, 3265/6, 3266, 3269, 3270, 3271, 3190/1, 3190/2, 3190/3, 3191/2, 3192/1, 3196/4  k.o. Črnomerec.

                                                                                                                             

            Ad.4. Prijedlog obnove horizontalne signalizacije na Gradskoj četvrti Črnomerec

Predsjednik kratko obrazlaže te otvara raspravu. Obzirom da se nitko ne javlja za riječ predsjednik daje prijedlog zaključka na glasovanje.
Jednoglasno usvojen slijedeći

ZAKLJUČAK 
o prioritetu obnove horizontalne signalizacije  
     na području Gradske četvrti Črnomerec

1. Vijeće traži da se u prioritete obnove horizontalne signalizacije uvrste slijedeće lokacije:
MO Ban Keglević 
· Križanje Vodovodne ulice  - Međimurske ulice
· Križanje Slovenske ulice i Ulice grada Manza 
· Cijela Reljkovićeva
· Križanje Ulica grada Mainza – Ulica Gjure Čanićeva
· Zapadni kolodvor
· Križanje Ulice Matka Talovca  - Reljkovićeva ulica 
· Križanje Ulice Matka Talovca   - Ulica Republike Austrije 

MO Bartol Kašić
· Pješački prijelaz  na skretanju iz Prilaza baruna Filipovića u Gradišćansku kod Doma zdravlja 
· Linije skretanja iz Ulice Ivana Cankara  u Ilicu
· Vodovodna ulica – pješački prijelaz na raskršću kod Prilaza baruna Filipovića s južne strane
· duž cijele Vodovodne je izblijedila crta koja razdvaja prometne trake
· Ulica Janka Vukovića - pješački prijelaz na raskršću kod Prilaza baruna Filipovića 
· pješački prijelaz na raskršću Ulice Ivana Cankara i Gradišćanske ulice

MO Gornja Kustošija (Zaključak 21.7.2021)
1.  Vijeće traži obnovu pješačkih prijelaza na sljedećim lokacijama:
         	           -   Kustošijanska ulica (poslije rotora kod škole)
                       -Kvaternikova ulica – početak, križanje sa Kustošijanskom
2.  Vijeće traži da se prilikom obnove vodi računa o označavanju istih na odgovarajući  
      na način iscrtavanjem biciklističkih traka preko pješačkog prijelaza. 
3. Vijeće također traži obnovu
· Svih oznaka duž autobusnih linija 126 i 135.
· Uzdužnih linije koje razdvajaju prometne trake u ulici Kustošijanska
· Oznaka na kolniku prije kružnog toga Kustošijanska - Dvojkovićev put

MO Jelenovac
· 4 zebre oko rotora bolnice Sestre milosrdnice, Vinogradska 29
· Zebra na ulazu u ulicu Jelenovački potok
· Zebra na autobusnoj stanici u Ulici Ivana Kosirnika 35

MO Kustošija centar
· Sokolska-kod O.Š.Kustošija - obnoviti i pojačati potpuno dotrajalu signalizaciju na ulici-"djeca na cesti","škola"...
· Raskrižje Ilica-Sokolska ulica - Trg HOS-a - pojačati oznake za pješački prijelaz, oprez djeca na cesti“ , „škola u blizini“
· Ilica 298 - kod bivše Name - obnoviti pješačku horiz. signalizaciju, pojačati prometne informacije za vozače na cesti, djeca na cesti 
· Ulica Petra Zrinskog-horizontalna signalizacija kod Doma Zdravlja i kod raskrižja sa Duvanjskom (odn. Zagrebačkom cestom), Tršćanskom, Gosposvetskom
· Gosposvetska, Ivanićeva - oznake ispred vrtića na ulici
· OBNOVITI sva već iscrtana parkirna mjesta na području MO Kustošija centar (Ilica, Ulica P. Zrinskog, Črnomerec). Poprilično su dotrajala.

MO Medvedgrad
· Određuje se obilježavanje horizontalne prometne signalizacije H19 „Pješački prijelaz“ u zoni ulice Lukšić kod k.br. 91, prema skici koja je sastavni dio ovog rješenja, 
Određuje se postava vertikalne prometne signalizacije B01 „Raskrižje s cestom s prednošću prolaska“ i CO2 „Obilježen pješački prijelaz“ u zoni ulice Lukšić kod k.br. 91, prema skici koja je sastavni dio ovog rješenja, 3. Ovo rješenje vrijedi do opoziva ili do promjene uvjeta.  (RJEŠENJE  KLASA: UP/I-340-08/21-002/2579 URBROJ: 251-13-41-1/006-21-2 Zagreb, 29. prosinca 2021. )
· Određuje se obilježavanje horizontalne prometne signalizacije H19 „Pješački prijelaz“ u zoni ulice Bijenik kod k.br. 66 i k.br. 152, prema skici koja je sastavni dio ovog rješenja, 
Određuje se postava vertikalne prometne signalizacije CO2 „Obilježen pješački prijelaz“ u zoni ulice  Bijenik kod k.br. 66 i k.br. 152, prema skici koja je sastavni dio ovog rješenja, 3. Ovo rješenje vrijedi do opoziva ili do promjene uvjeta. 
· ulice Mikulići i Bijenik linije po sredini cesta te horizontalne oznake autobusnih stajališta 


MO Sveti Duh
· 4 zebre oko kružnog toka na ulici Sveti Duh kod škole
· zebre kod Bolnice Sveti Duh

MO Šestinski dol – Vrhovec
· zebre i središnja crta na ulici Kuniščak
· obilježavanje svih autobusnih stanica na linijama 129 i 149

Ad.5. Prijedlog o skrbi prostora, domari 

Predsjednik daje prijedlog Zaključka na glasovanje.
Jednoglasno usvojen slijedeći


ZAKLJUČAK
   o prijedlogu skrbi o prostorima mjesne samouprave 
na Gradskoj četvrti Črnomerec 
1. [bookmark: _GoBack]Vijeće je raspravljalo o prostorima mjesne samouprave i domarima koji brinu o čistoći i urednosti u istima. Na temelju očitovanja predsjednika vijeća mjesnih odbora mijenjaju se domari: za Medvedgrad umjesto S. Č.  je N. D., a za „Ban Keglević“  nova je B. J. , i za Jelenovac umjesto M. M.  nova je V.B. , te su novi domari za Ban Keglević i Jelenovac.


Ad.6. Premještanje sjeverne tramvajske stanice Sv. Duh

Predsjednik otvara raspravu.
U raspravi sudjelovali: Lidija Božić, Zdenka Sviben, Duravko Kezić i Dražen Lučanin.
Predsjednik daje prijedlog Zaključka na glasovanje.
S 11 glasova ZA i 1 SUZDRŽANIM usvojen slijedeći

ZAKLJUČAK
       o prijedlogu premještanja tramvajskog stajališta 
u Ilici kod ulice Sveti Duh 

2. Vijeće je razmotrilo prijedlog građana da se tramvajsko stajalište u Ilici kod ulice Sveti Duh premjesti istočnije, odnosno na lokaciju prije skretanja iz Ilice u ulicu Sveti Duh,  jer većina putnika koji silaze iz tramvaja idu do Instituta za tumore, Doma zdravlja, KB Sveti Duh.
3. Vijeće podržava prijedlog premještanja tramvajskog stajališta kako bi se putnicima (pacijentima) skratilo putovanje do navedenih ustanova.  
4. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Ad.7. Sportske građevine IV. I V. kategorije

Predsjednik otvara raspravu. 
U raspravi sudjelovali, Mislav Barišić, Lidija Božić, Dubravko Kezić, i Dražen Lučanin.
Predsjednik daje prijedlog Zaključka na glasovanje.

Jednoglasno usvojen slijedeći


Z A K L J U Č A K
     o očitovanju na suglasnosti za davanje Sportsko–rekreacijskog
 centra „Medvedgrad“ u zakup natječajem


1. Vijeće Gradske četvrti Črnomerec razmotrilo dopis Gradskog ureda za obrazovanje, sport i mlade kojim se traži očitovanje o suglasnosti za davanje u zakup  Sportsko-rekreacijskog centra „Medvedgrad“, Mikulići 133 putem natječaja.  
2. Vijeće je na zahtjev građana i Vijeća Mjesnog odbora Medvedgrad, 2019. i 2020. godine Planom komunalnih aktivnosti,  financiralo  radove održavanje navedenog igralište obzirom da su ograda i koševi na igralištu predstavljali opasnost prilikom korištenja.  Na sjevernom području Gradske četvrti Črnomerec nema drugih igrališta za rekreaciju, koja bi koristilo građani. 
3. Na temelju navedenog Vijeće nije suglasno da se Sportsko-rekreacijskog centra „Medvedgrad“, Mikulići 133 daje u koncesiju sportskim klubovima.  

Ad.8. Prijedlog zaključka o prijedlogu postavljanja manjih kaveza za spremnike

Predsjednik otvara raspravu.
U raspravi sudjelovali: Arni Barišić, Petar Kriste, Dubravko Kezić i Dražen Lučanin.
Predsjednik daje prijedlog Zaključka na glasovanje.
Jednoglasno usvojen slijedeći
           
                                      Z A K LJ U Č A K 
           o prijedlogu postavljanja manjih kaveza za spremnike  

1. Vijeće je raspravljao o prijedlogu potrebe projektiranja manjih kaveza za spremnike za smeće.
2. Vijeće predlaže da se anketira članove postojećih komisija koje određuju lokacije 
kaveza za otpad i ustanovi koliko je bilo zahtjeva i potvrđenih potreba za manjim kavezima. 
3. Vijeće predlaže Zagrebačkom holdingu d.o.o. Podružnici Čistoća da uzme u obzir 
dodatno iskazane potrebe građana za manjim kavezom za kontejnere i projektira jedan tipski kavez i za takve slučajeve. Projektirani kavezi predviđaju bar jedan kontejner za plastiku od 1100 litara i zato imaju velike dimenzije. Projektiranjem kaveza u kojem su najveće kante od 240 litara, manje zgrade bi mogle adekvatnije riješiti problem postavljanja spremnika te bi se izbjeglo zauzimanje parkirnih mjesta.
4. Ovaj Zaključak dostaviti će se Zagrebačkom holdingu d.o.o. Podružnica Čistoća i 
Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

Ad.9. Ulica Lea Müllera od kbr. 67 do 81- postavljanje javne rasvjete i rukohvata

Predsjednik kratko obrazlaže traženo te otvara raspravu.
U raspravi sudjelovali: Jere Meić, Snježana Ordanić i Dražen Lučanin.
Predsjednik daje prijedlog Zaključka na glasovanje.

Jednoglasno usvojen slijedeći


ZAKLJUČAK
       o prijedlogu postavljanja rukohvata i javne rasvjete u Ulici Lea Müllera    


1. Vijeće je razmotrilo prijedlog člana Vijeća da se u Ulici Lea Müllera  od kbr. 67 do  81 privremeno  postavi rukohvat i javna rasvjeta. Navedeni dio ulice prolazi kroz šumu gdje se nalazi klizište, a najbliži je put koji koriste učenici do autobusa. 
2. Vijeće podržava prijedlog da se u Ulici Lea Müllera  od kbr. 67 do  81 postavi rukohvat i javna rasvjeta ili da se pronađe adekvatno rješenje kojim bi se osigurao sigurniji prolazak učenika do autobusnog stajališta. 
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje


Ad.10. Prijedlozi zaključaka sa sjednica Vijeća Mjesnih odbora
· Prijedlog rješenja problema parkiranja postavljanjem dvoetažnog parkirališta u Gradiščanskoj ulici (južno od Doma zdravlja Zagreb –Zapad)
· Prijedlog postavljanja stupića u ulici Kuniščak 38A do 38I
· Postavljanju prepreke na požarnom putu u Slovenskoj 20
· Iscrtavanju pješačkog prijelaza preko parkirališta u Reljkovićevoj ulici 
· Prijedlog izmjene voznog reda autobusne linije 141  Reljkovićeva – Vinogradi – Reljkovićeva
· Postavljanju stupića na Trgu HOS-a
· Postavljanju nadstrešnice na autobusnom stajalištu u ulici Kuniščak
· Prijedlog sanacija stuba u ulici Šestinski dol 103
· Prijedlog nove regulacije prometa u ulici Gorenci
· Kustošijanska – Suhopoljski put, prijedlog za smirenje prometa (peticija)

Predsjednik čita Prijedlog rješenja problema parkiranja postavljanjem dvoetažnog parkirališta u Gradiščanskoj ulici (južno od Doma zdravlja Zagreb –Zapad) te otvara raspravu.
U raspravi sudjelovali:Jere Meić, Lidija Božić i Zdenka Sviben.
Predsjednik daje prijedlog Zaključka na glasovanje.
Jednoglasno usvojen

ZAKLJUČAK
       o prijedlogu postavljanja dvoetažnog parkirališta u Gradiščanskoj ulici 

1. Vijeće je razmotrilo Zaključak Vijeća Mjesnog odbora „Bartol Kašić“ kojim se predlaže postavljanje dvoetažnog parkirališta u Gradiščanskoj ulici, južno od Doma zdravlja Zagreb Zapad. nedostatka parkirališnih mjesta. 
2. Vijeće je podržava prijedlog postavljanja dvoetažnog parkirališta obzirom da nedostaje parkirnih mjesta za pacijente doma zdravlja i Instituta za tumore, koji se nalazi sjeverno od doma zdravlja.  
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 

Predsjednik čita Zaključak VMO Šestinski dol-Vrhovec vezano uz postavljanje stupića u ulici Kuniščak 38A do 38I te obzirom da se nitko ne javlja za riječ daje na glasovanje.
S 11 glasova ZA i 1 SUZDRŽAN usvojen slijedeći



ZAKLJUČAK
       o prijedlogu postavljanja stupića u ulici Kuniščak 38A –I  

1. Vijeće je razmotrilo Zaključak Vijeća Mjesnog odbora Šestinski dol - Vrhovec kojim se predlaže postavljanje stupića u ulici Kuniščsk 38 u odvojku do stanice Gradske plinare.   
2. Vijeće podržava prijedlog postavljanja stupića u ulici Kuniščsk 38 u odvojku do stanice Gradske plinare.   
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Predsjednik čita Zaključak VMO „Ban Keglević vezano uz uspostavu protupožarnog puta u Slovenskoj ulici broj 20.
Obzirom da se nitko ne javlja za riječ predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK
       o prijedlogu postavljanja preklopnih stupića u Slovenskoj ulici kod kbr. 20    

1. Vijeće je razmotrilo Zaključak Vijeća Mjesnog odbora „Ban Keglević“ kojim se predlaže postavljanje preklopnih stupića u Slovenskoj ulici kod kbr.20 obzirom da se automobili parkiraju na požarnom putu. 
2. Vijeće podržava prijedlog postavljanja preklopnih stupića u Slovenskoj ulici kod kbr. 20.   
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Predsjednik čita Zaključak VMO „Ban Kelglević“ vezano uz iscrtavanje prolaza za pješake preko parkirališta u Reljkovićevoj ulici.
Obzirom da se nitko ne javlja za riječ predsjednik daje prijedlog Zaključka na glasovanje

S 11 glasova ZA i 1 SUZDRŽAN usvojen slijedeći



ZAKLJUČAK
       o prijedlogu iscrtavanja prolaza za pješake preko parkirališta
 u Reljkovićevoj ulici 

1. Vijeće je razmotrilo Zaključak Vijeća Mjesnog odbora „Ban Keglević“ kojim se predlaže iscrtavanje prolaza za pješake na parkiralištu u Reljkovićevoj ulici, kako bi se pješaci koji dolaze stazom preko Trga dr. Franje Tuđmana nastavili kretati  parkiralištem do pješačkog prijelaza u Reljkovićevoj ulici.
2. Vijeće podržava prijedlog iscrtavanja prolaza za pješake na parkiralištu u Reljkovićevoj ulici. 
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 

Predsjednik čita Zaključak VMO Kustošija centar vezano uz postavljanje stupića na Trgu HOS-a.
Obzirom da se nitko ne javlja za riječ predsjednik daje prijedlog Zaključka na glasovanje.
S 11 glasova ZA i 1 SUZDRŽAN usvojen slijedeći

ZAKLJUČAK
       o prijedlogu postavljanja stupića na Trgu Hrvatskih obrambenih snaga  

1. Vijeće je razmotrilo Zaključak Vijeća Mjesnog odbora Kustošije centar kojim se predlaže postavljanje stupića na Trgu  Hrvatskih obrambenih snaga,  na pješačkom prijelazu.  da se onemogući  pristup automobilima na isti.
2. Vijeće podržava prijedlog postavljanja stupića na navedenoj lokaciji.  
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 

Predsjednik čita Zaključak VMO Šestinski dol-Vrhovec vezano uz postavljanje nadstre4šnice na autobusnoj stanici na Kunišćčaku.
Obzirom da se nitko ne javlja za riječ predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK
       o prijedlogu postavljanja nadstrešnice u ulici Kuniščak   

1. Vijeće je razmotrilo Zaključak Vijeća Mjesnog odbora Šestinski dol - Vrhovec kojim se traži postavljanje nadstrešnice u ulici Kuniščak, na početnom stajalištu autobusne linije 149 Kuniščak - Vrhovec.   
2. Vijeće podržava prijedlog postavljanja nadstrešnice na navedenoj lokaciji.  
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 

Predsjednik čita Zaključak VMO Šestinski dol-Vrhovec vezano uz sanaciju stuba u Šestinkom dolu 103.
Obzirom da se nitko ne javlja za riječ predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK
       o prijedlogu sanacije stuba u ulici Šestinski dol 103   

1. Vijeće je razmotrilo Zaključak Vijeća Mjesnog odbora Šestinski dol - Vrhovec kojim se traži sanacija stuba u ulici Šestinski dol 103.    
2. Vijeće podržava prijedlog sanacije navedenih stuba jer se obilaskom utvrdilo da su iste opasne za kretanje.   
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 

Predsjednik čita Zaključak VMO Gornja Kustošija vezao uz novu regulaciju prometa u ulici Gorenci.
Obzirom da se nitko ne javlja za riječ predsjednik daje prijedlog Zaključka na glasovanje.
Jednoglasno usvojen slijedeći

ZAKLJUČAK
       o prijedlogu nove regulacije prometa u ulici Gorenci 


1. Vijeće je razmotrilo Zaključak Vijeća Mjesnog odbora Gornja Kustošija kojim se traži nova privremena regulacija prometa u ulici Gorenci dok se ne izradi projektna dokumentacija i ishodi građevinska dozvola za proširenje, koje je u tijeku.   
2. Vijeće traži da se očevidom utvrdi mogućnost uspostave privremene nove regulacije.   
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Predsjednik čita Zaključak VMO Gornja Kustošija vezano uz promet u Kustošijanskoj ulici.
Obzirom da se nitko ne javlja za riječ predsjednik daje prijedlog Zaključka na glasovanje.

Jednoglasno usvojen slijedeći

ZAKLJUČAK
       o prijedlogu usporavanja prometa u Kustošijanskoj ulici 

1. Vijeće je razmotrilo Zaključak Vijeća Mjesnog odbora Gornja Kustošija i peticiju građana kojim se traži rješenje za usporavanje prometa u Kustošijanskoj ulici kod Suhopoljskog puta. 
2. Vijeće je suglasno da se na navedenoj lokaciji iznađe adekvatno rješenje  za usporavanje prometa u Kustošijanskoj ulici kod Suhopoljskog puta. 
3. Ovaj će Zaključak biti dostavljen Gradskom uredu za obnovu, izgradnju Grada, graditeljstvo, komunalne poslove i promet  na daljnje postupanje. 


Ad.11. Prijedlog zaključka o utrošku sredstava s pozicije „ostali nespomenuti rashodi 
            poslovanja“
Predsjednik kratko obrazlaže prijedlog zaključka te obzirom da se nitko ne javlja za riječ daje na glasovanje.

Jednoglasno usvojen slijedeći

ZAKLJUČAK 
o prijedlogu utroška sredstava s pozicije
 ostali nespomenuti rashodi poslovanja

1.  Vijeće odobrava isplatu iz Razdjela Proračuna Grada Zagreba 0502, na poziciji  138 – 3299 "Ostali nespomenuti rashodi poslovanja" za nabavu plakata u svrhu promocije Vijeća Gradske četvrti Črnomerec i vijeća mjesnih, u iznosu od 2.150,00 kn  prema ponudi IP-2730/2022, od 19.05.2022., STEGA TISAK D.O.O., iz Zagreba, Heinzlova 60/1. 
2. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad.12. Informacije, pitanja i prijedlozi
Zdenka Sviben obavještava prisutne da će se sjednice Vijeća održavati 14. lipnja, 7. srpnja i 29. kolovoza. Također napominje da se Plan komunalnih aktivnosti za 2023. godinu treba donijeti do 15. listopada. 
Mislav Barišić predlaže da se sjednice Vijeća  održavaju u 18 sati.
Obzirom da se nitko ne javlja za riječ predsjednik zatvara sjednicu.
	




Sjednica je završila u 19:15 sati
Zapisnik sastavila:
Natalija Vidak	
				
KLASA: 024-08/22-002/165
URBROJ: 251-06-11-3-22-3 
Zagreb, 61. svibnja 2022.

